PRIJETALJSTVO NEMA GRANICE

Cilj radionice: druženjem i zajedničkim učenjem upoznati nove prijatelje

Vrijeme: 5. svibnja 2015.

Uzrast: učenici 3.a i 3.b razreda OŠ Grabrik i učenici od 1. do 4. razreda OŠ Turanj, PŠ Ladvenjak (ukupno 64 učenika)

Dimenzije GOO:

Ljudsko-pravna dimenzija

Učenici:

-upoznaju nove prijatelje

-pokazuje vlastitim primjerom i uključivanjem važnost suradnje, solidarnosti i aktivnog zalaganja za pravdu u suzbijanju isključenosti

- pokazuju da prava koja imaju kao učenici jednako pripadaju svakome drugom učeniku bez obzira na spol, nacionalnu ili vjersku pripadnost, mjesto stanovanja, sposobnosti i imovinsko stanje.

Društvena dimenzija

Učenici:

- pokazuju vještinu pravilnog predstavljanja, pozdravljanja, oslovljavanja

- pronalaze načine pomaganja učenicima s posebnim potrebama

-primjenjuju znanje o ulozi suradnje, solidarnosti i aktivnoga građanskog zalaganja za pravdu u suzbijanju isključenosti učenika

-razvijaju tehnike timskog rada

Međukulturna dimenzija

Učenici:

-navode svoj identitet i direktnim pokazivanjem u predstavljanju opisuju neka od njegovih najvažnijih obilježja

-iskazuju privrženost očuvanju zavičajnih običaja i kulturnih znamenitosti

–priredbom pokazuju kulturne razlike života u gardu i na selu

– prihvaćaju druge učenike te tako pridonose razvoju međusobnih odnosa gradske i seoske djece

Gospodarska dimenzija

Učenici:

-uočavanju razlike u radu ljudi u gradu i na selu

-zaključuju da je svako zanimanje kojim se osiguravaju sredstva za život jednako vrijedno

Ekološka dimenzija

Učenici:

- razumiju važnost održavanja osobne higijene i pokazuju primjerom direktnim uključivanjem

– pokazuju neke postupke za očuvanje prostora, predmeta i okoliša konkretnim radom

– učenjem u prirodi i boravkom vani razumiju zašto je odgovorno ponašanje svih prema vlastitoj, tuđoj i zajedničkoj imovini važan dio održivog razvoja

Provođenje radionice:

Početak travnja

Dogovor o uzvratnom posjetu učenika 3.a i 3.b razreda OŠ Grabrik učenicima OŠ Turanj PŠ Ladvenjak.

5. svibnja 2015.

Terenska nastava učenika 3.a i 3.b O Grabrik PŠ Ladvenjak

Promatranje: izgled zavičaja, značaj rijeke Korane

Prednosti i nedostaci seoske škole (razgovor, zaključivanje)

Prigodni program dobrodošlice

Potraga za blagom (avantura traženja blaga-znanja)

Svi učenici su podijeljeni u 6 grupa-6 različitih boja. Svaka grupa je imala predstavnika koji je dobio narukvicu u boji svoje grupe. On je bio odgovoran za članove svoje grupe i sakupljanje zlatnika koji su bili preduvjet za otkrivanje škrinje s blagom. Šetnja brežuljkastim zavičajem je bila upotpunjena zadatcima koji su se nalazili po krošnjama drveća, u vinogradu, travi, okolnoj šumi…Zadatci su bili iz područja hrvatskog jezika, matematike, prirode i društva, TZK te glazbene i likovne kulture. Učenici su rješavali zadatke u grupama, a predstavnik je prijavljivao konačne odgovore voditeljici (učiteljici). Avantura je završila ponovnim dolaskom pred školu gdje su učenici na školskom igralištu riješili križaljku i rebus čiji su rezultati uputili učenike na skriveno blago. Blago (kutija s čokoladicama) je bilo skriveno u bunaru pokraj crkve.

Autori radionica:

Matea Mihalić, Ines Streljak, Bogdanka Conjar